Årsberetning for styret 2015

Fermate Vokal hadde 17 aktive medlemmer pr 15. februar 2016. Det er en forholdvis jevn fordeling på de ulike stemmegruppene. Det har imidlertid vært arbeidet med å styrke sopran og alt stemmene. I skrivende stund er det behov for en generell styrking av koret som helhet og det er jobbet med rekrutering på bred front.

# Styret

Styret har i perioden hatt følgende sammensetning

* Leder: Marit Blegeberg Østmo (permisjon fra august 2015 og Anders Nyhus har tatt rollen som midlertidig styreleder)
* Nestleder/ Sekretær: Tom Tarheim
* Kasserer: Siv Ånesland
* MoRU: Liv Astrid Dahl, Steinar Brun og Terje Krognes
* Adu: Ikke i bruk i perioden

# Styremøter

Styret har i perioden avholdt 9 møter. De viktigste sakene har vært:

* Aktivitetsprogrammet
* Budsjett/ Økonomi
* Rekruttering av nye medlemmer
* Konserter

# Medlemsmøter

Det har i perioden vært gjennomført et medlemsmøte siden siste årsmøte. Det er dessuten satt i gang mer regelmessig informasjon til korets medlemmer på hver øvelse.

# Dirigent

Liv Astrid Dahl har gjennomført et fullt år som dirigent for Fermate Vokal, og hun er f.o.m. 1.aug fast ansatt med tre mnd. oppsigelse. LAD har tatt på seg et oppdrag til som har ført til at koret har byttet øvelse dag til tirsdag hver uke for å kunne beholde henne også i tiden som kommer. Som en direkte konsekvens har vi mistet to kormedlemmer.

# Aktiviteter i perioden.

Det vises til MoRUs årsberetning

# Tilbakeblikk på 2015

I 2015 hadde koret 25 års jubileum som ble feiret med en jubileumskonsert i Lillestrøm Kultursenter. Det ble satt sammen et program sammen med ADIEMUS, undomssangre fra Skedsmo Voices samt en flott sammen satt kvitet av blokkfløyter. Det ble en minnerik konsert for dessverre ikke flere enn ca 60 tilhørere.

Sesongen 2015 har vært preget av et aktivt program, deltagelse oktober 2015 i Kor NM i Trondheim kronet med bronsepris både når det gjelder sakral og blandet kor. Det er almen enighet at koret vokser på utfordringer av denne art og at vi derfor skal ha aktiviteter som er lik eller tilsvarende når det gjelder utfordringer i tiden som kommer.

Det er gjennomfør korseminar september 2015 med bra tilstedeværelse og gode utfordringer. Utfordringene løfter koret ytterliggere.

Koret har gjennomført på 2 betalte kjøpesenteropptreden. Det er ikke blitt gjennomført dugnader utover dette i sesongen 2015.

Øvingslokalet er fortsatt Misjonshuset på Frogner, men fra og med uke 7 2016 er den faste øvingsdagen flyttet til tirsdag.

For styret

Tom Tarheim